Diari Oficial de la Generalitat Valenciana


Sumari del DOGV 5294, del 04-07-2006 (2006/7509)

RESOLUCIÓ d'1 de juny de 2006, del president de l'Institut Valencià de Cinematografia Ricardo Muñoz Suay, per la qual s'adjudiquen les ajudes a la producció de documentals de creació i sèries per al 2006.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5294

Data del DOGV
:   04-07-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/7509


Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

RESOLUCIÓ d'1 de juny de 2006, del president de l'Institut Valencià de Cinematografia Ricardo Muñoz Suay, per la qual s'adjudiquen les ajudes a la producció de documentals de creació i sèries per al 2006. [2006/7509]  
Per la Resolució de 15 de desembre de 2005 del president de l'Institut Valencià de Cinematografia Ricardo Muñoz Suay, es van convocar les ajudes a la producció audiovisual per al 2006 (DOGV núm. 5.171, de 5 de gener de 2006).  
L'objectiu de les ajudes és impulsar la creació d'obres audiovisuals a la Comunitat Valenciana. L'import destinat a estes ajudes ascendix a 1.202.000 euros, dels quals 150.000 euros corresponen als pressupostos de 2006 i 1.052.000 euros als pressupostos de 2007. A la producció de documentals de creació i sèries es destinen 242.000 euros.   
D'acord amb la base 21 de la resolució de convocatòria, la vicepresidència de l'Institut Valencià de Cinematografia Ricardo Muñoz Suay va resoldre amb data 10 d'abril de 2006 el nomenament dels membres de la comissió avaluadora per a la valoració dels projectes presentats.  
La comissió avaluadora de les ajudes a la producció de sèries i documentals de creació es va reunir a la seu de l'Institut Valencià de Cinematografia Ricardo Muñoz Suay (plaça de l'Ajuntament, 17, València) el 5 de maig de 2006 a les 10 hores. Per a la valoració dels projectes la comissió va aplicar els criteris establits en la base 20 de la resolució de convocatòria, que són els següents:  
. Viabilitat i originalitat del projecte.  
. Interés i qualitat del guió.  
. Participació en la producció d'equips tècnics i artístics valencians.  
. Utilització d'estudis de doblatge i empreses de servicis ubicats a la Comunitat Valenciana.  
. Realització del rodatge de la producció a la Comunitat Valenciana, llevat que es justifique documentalment que, per necessitats del guió o de coproducció nacional o internacional, es requerixen d'altres localitzacions.  
. Trajectòria professional de l'empresa productora i currículum del personal que treballa en la producció.   
. Es valorarà el compliment dels requisits especificats en un barem elaborat ad hoc per la FEVA (Federació Valenciana de l'Audiovisual).  
. Obertura a nous mercats de la producció valenciana.  
. Públic potencial de la producció.  
. També es valorarà que els projectes incorporen en règim de coproducció dos o més empreses.  
La comissió va emetre un informe en el qual s'especificava la valoració positiva de determinats projectes i la desestimació de la resta, en aplicació de les bases de la resolució de convocatòria de les ajudes a la producció de 2006.  
Vist l'informe de la comissió avaluadora de les propostes presentades i la proposta del vicepresident de l'Institut Valencià de Cinematografia Ricardo Muñoz Suay, de conformitat amb les bases de la convocatòria, resolc:  
Primer  
Adjudicar les ajudes a la producció de sèries segons s'indica a continuació.  
Segon  
Adjudicar les ajudes a la producció de documentals de creació segons s'indica a continuació.  
Tercer  
Desestimar les sol.licituds de sèries que figuren a continuació perquè no han presentat la documentació requerida en les bases de la convocatòria dins dels terminis establits: Bioritmes de Videogenic Broadcast i New Orléans con ñ de España de Telecrevillent SL.  
Quart  
Desestimar la sol.licitud del documental Cada pez a su estanque de Gnomon Producciones perquè no han presentat la documentació requerida en les bases de la convocatòria dins dels terminis establits.  
Cinqué  
Desestimar la resta de sol.licituds en aplicació dels criteris de valoració especificats en la convocatòria.  
D'acord amb el que establixen els articles 107, 116 i 117 de la Llei 30/1992, de règim jurídic de les administracions públiques i del procediment administratiu comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot interposar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'Institut Valencià de Cinematografia en el termini d'un mes a comptar des de l'endemà de la publicació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la publicació de la present resolució.  
València, 1 de juny de 2006.. El president de l'Institut Valencià de Cinematografia Ricardo Muñoz Suay: Alejandro Font de Mora Turón.